ગાંધીનગર મહાનગર પાલીકાની સામાન્ય સભા આજરોજ મળી હતી જેમાં કોંગ્રેસે સફાઈ અને ડોર ટુ ડોર કચરો ઉપાડવો જેવી સ્વચ્છતાની બાબતો પર શાસક પક્ષને ઘેરવાનો પ્રયત્ન કર્યો હતો. ભૂતકાળમાં કોંગ્રેસમાં રહી સ્વચ્છતા અને કચરો તથા લેન્ડફીલ સાઈટ અને તેમાં થતા પ્રદુષણ માટે હંમેશા રજુઆત કરનાર મેયરને ટોણો મારી યાદ કરાવ્યું હતું કે અઢી વર્ષથી બેઠા છો અને ચાર મહિનામા ઉતરી જવાના છો તેથી હવે કંઈક તો કરો !